procesaur/Wiki.mk huggingface dataset:
Калјампуди Рао

Калjампуди Радакришна Рао (|ಕಲ್ಯಂಪುಡಿ ರಾಧಾಕೃಷ್ಣ ರಾವ್, |కల్యంపూడి రాధాకృష్ణ రావు; – ) — индиски математичар и статистичар. Работи 40 години во Индија , во Индискиот институт за статистика, каде што по пензионирањето на 60 годишна возраст заминува во САД и продолжува да работи уште 25 години на Универзитет во Питсбург и Државниот универзитет во Пенсилванија.
1 Живот и дејност
К.Р. Рао е роден во , Карнатака на 10 септември , 1920 година . Магистирал математика на Универзитетот Андра , Андра Прадеш, а статистика на Универзитетот Калкута во 1943. Тој бил еден од првите луѓе во светот кои магистрирале во областа на статистиката.
2 Академска кариера
К.Р. Рао магистрирал математика во прва класа и прв ранг на Универзитетот Андра (1941) и магистрирал статистика на Универзитетот Калкута (1943) во прва класа, прв ранг со рекордни оцени кои до денес никој не успеал да ги достигне, а стекнал и златен медал.
Тој бил повикан да работи на проект во Музејот на антропологија и археологија на Универзитет во Кембриџ, Велика Британија. Врз основа на работата на проектот , тој докторирал во 1948 година на Универзитетот Кембриџ со Р.А. Фишер, таткото на модерна статистика, како негов советник. Во 1965 година се стекнал со звање доктор на науки врз основа на рецензија на неговото истражување за придонесите за статистиката.
Почесни докторски дипломи: До денес, тој добил 36 Почесни докторски дипломи од универзитети во 19 земји ширум светот.
3 Дела
К.Р. Рао е автор на 14 книги и околу 400 научни трудови.
Негови значајни дела се:
* Linear Statistical Inference and its Applications
*Statistics and Truth
4 Награди и признанија
*Златен Гајов медал (2011)-Кралско статистичко општество
*Награда за наука Индија (2010)-највисоката награда во областа на науката која се доделува од страна на Индиската влада
*Меѓународни Mахаланобис награда (2003)- Меѓународен статистички институт
*Медал „Шриниваса Рамануџан“ (2003)-Индиска национална академија на науки
*Претседателот Џорџ Буш на 12 јуни 2002 година го почестил со Националниот медал за наука, највисоката награда во САД во научната област како "пророк на новата ера" со цитат, "за неговите пионерски придонеси за основите на статистичкита теорија и мултиваријантната статистичка методологија и нивните апликации, збогатување на физички, биолошки, математички, економски и инженерските науки. "
*Падма Вибушан (2001)-Влада на Индија
*Mахаланобис златен медал на векот (1993)-Индиски конгрес на науки
*Вилс спомен награда (1989)- Американски завод за статистичка асоцијација
*Мегнад Сахад медал (1969)- Индиска нациоанална академија на науки
*Сребрен Гај медал (1965)- Кралското статистичко општество
*С.С. Батнагар награда (1963)-Совет за научно и индустриско истражување
*Боше златен медал-Боше Институт
* Златен медал -Универзитетот во Калкута
*К.Р. Рао е награден за почесен доктор на науки на Универзитетот во Калкута во 2003. Исто така е и добитник на почесни докторати во голем број универзитети и институти од целиот свет.
Симеон Симеонов

Доц. д-р Симеон Симеонов е продекан на Машинскиот факултет при Универзитетот „Гоце Делчев“ во Штип.
Роден е на 24 октомври 1953 година во Штип. Своето основно образование го завршил во училиштето „Моша Пијаде“ во Кочани, а средното во гимназијата „Гошо Викинтиев“ во Кочани.
Дипломските студии на Металопреработувачка насока ги завршил на Машинскиот факултет во Скопје и дипломирал во областа складирање на суровини и репроматеријали. На истиот факултет ги завршил и своите магистерски студии на насоката Машинска технологија, поднасока Автоматизирано производство.
Магистрирал со темата „Методика за определување на техноекономска оправданост од примена на нова опрема во машиноградбената индустрија“.
Своите докторски студии ги завршил на Машинскиот факултет во Скопје, со темата „Влијание на компонентите на структурата на материјалот за фрикциони облошки врз перформансите на фрикционите спојки за моторно возила“.
Работното искуство го започнал во Фабриката за автомобилски делови „Руен“ во Кочани во 1979 година. Во 1992 година е избран за научен соработник'' од областа на развој и испитување на спојки при истражно-развојна единица во „Руен“ – Кочани.
Својата работа на Универзитетот „Гоце Делчев“ ја започнал во 2008 година кога е избран за доцент на Машинскиот факултет, во полето машинство.
Во 2009 година е избран за продекан на Машинскиот факултет и сѐ уште е на оваа функција.
Освен тоа, доц. д-р Симеон Симеонов е член на Универзитетскиот сенат на Универзитетот „Гоце Делчев“, како и на научно-наставниот совет на Машинскиот факултет при УГД. Доц. д-р Симеонов е член и на Комисијата за избор на лаборатории на УГД, како и член на Метролошкиот совет при Министерството за економија на РМ.
**
Црвеноглав кожувар

Црвеноглав кожувар (''Aythya ferina'') е вид птица од семејството патки, се среќава и под името Бугарец. Ја има во Македонија.
1 Распостранетост
Најмногу е распостранет во северна Европа и Азија. Можеме да ја сретнеме во западна и јужна Европа, и во Велика Британија.
2 Опис
Долги се 42-58 см, а тешки се околу 816 g. Распонот на крилјата им е 74-89 см, телото и крилјата им се бели, а на женките сиво-кафени. Главите им се кафено-црвени, клуновите им се црни со сиво. Нозете им се сиви, а опашките црни.
3 Живеалиште
Нивни живеалишта се мочуриштата и езерата со длабочина од 1–6 m.
4 Исхрана
Овие патки се хранат со нуркање, јадејќи водни растенија со некои мекотели, водни инсекти и мали риби. Најчесто се хранат ноќе.
5 Размножување
Гнездата ги градат на места сокриени со треви и вегетација. Инкубацијата на женките трае 25 дена, и добиваат 6-12 зелени (маслинести) јајца. Малечките го прават својот прв лет на свои 50-55 дена.
Голем северен нуркач

Голем северен нуркач (''Mergus merganser'') е вид птица од семејството патки. Ја има во Македонија. Една од најценетите птици-работнички во риболовот со птици на Дојранското Езеро
1 Распостранетост
Овој вид патки најмногу е распостранет во Европа, северна и Средна Азија и во Северна Америка.
2 Опис
Долги се од 58 до 72 cm, а распонот на крилјата им е 78–97 см. Тешки се од 0,9 до 2,1 кг. Најчесто мажјаците се потешки од женките. Телото на мажјаците им е бело со розово, а грбот црн. Опашката им е сива, крилјата им се црно-бели, а главата им е црна со зелен сјај. Поголемиот дел од телото на женките е сив, а главата им кафено-црвена.
3 Живеалиште
Тие живеат покрај длабоки езера, заливи и реки, а во зима живеат и во солените води.
4 Исхрана
Како и другите патки од нивниот род, се хранат во главно со риби, мекотели, ракови, црви, инсекти и водоземци, за кои нуркаад под вода. Нивните клунови лесно им овозможуваат ловење на пленот.
5 Размножување
Женките почнуваат да ги одгледуваат малечките на две години, а гнездата им се наоѓаат во близина на водите, во шуплините на дрвата, пукнатините на карпите или кај корените на дрвјата. Женките обично несат 9-12 јајца, а инкубацијата трае од 28-35 дена. Најчесто после инкубацијата, мажјаците го напуштаат гнездото. На малечките им треба една недела за да научат да нуркаат, а потоа нивните мајки ги напуштаат.
Ѓирокастро (област)

Областа Ѓирокастро (|Qarku i Gjirokastrës) е една од 12<sup>те</sup> области во Албанија. Се состои од општините Ѓирокастро, Премет, Тепелена и нејзиниот главен град и општина Ѓирокастро. Според пописот од 2010 година во областа Ѓирокастро живеат 102.549 жители.
Голем воден бик

Големиот воден бик (''Botaurus stellaris'') е птица од семејството на чапјите. Го има и во Македонија.
1 Распространетост
Големиот воден бик е распростанет во Азија и Европа крај водните површини со трска и рогозина. Бројот им се намалува иако не е загрозен вид. Во Европа има 20-44 000 мажјаци. Најмногу се застапени во западна и јужна Европа. Се сели на југ од местата каде водата зимно време замрзнува. Освен европските видови (Botaurus s. stellaris) тука се и: јужноамериканскиот (Botaurus pinnatus), американскиот (Botaurus lentiginosus) и австралискиот воден бик (Botaurus piciloptilus), јужноафриканскиот (Botaurus s. capensis).
2 Опис
Овие птици имаат светло, пепелаво-кафено перје, испрскано со потемни точки и прошарано со линии. Има неелегантна форма, а мажјакот и женката се слични. Долги се од 69 до 81 см, просечниот распон на крилјата е 130 см, а тежат 0,87 - 1,94 килограми.
3 Поведение
Големиот воден бик живее меѓу трски и кога ќе се вознемири, стои мирно во едно место, а главата и клунот ги крева нагоре. Ова поведение и бојата на перјата ја кријат птицата толку добро што е речиси невозможно да се види. Нив повеќе можеме да ги слушнеме отколку да ги видиме, зашто мажјакот испушта звук кој се слуша и на 5 км оддалеченост. Поактивни се во мугри и самрак. Се гледаат рано наутро додека летаат од или кон гнездото. Вратот кога летаат им е згрчен, а мавтањето со крилата брзо.
3.1 Размножување
Мажјаците се полигамни и имаат над 5 женки. Се гнездат во трската, а ги користат старите гнезда кои се 30 см во пречник. Гнездењето се случува доста рано, во март - април, се снесуваат 4-5 јајца кои ги лежи женката 25-28 дена. По испилувањето, малечките остануваат околу 2 недели со мајката, а потоа си заминуваат.
3.2 Исхрана
Се хранат со риби, жаби и други водени организми.
Осојад

Осојадот спаѓа во семејството на птиците грабливки.) Го има во Македонија.
1 Потекло на поимот
Овие птици се попознати по тоа што јадат оси, за разлика од сите останати јастреби.
2 Распростанетост и живеалиште
Осојадот најчесто во летните периоди се сели во потоплите креаеви во Африка.
Осојадот може да го видите често, но тој претпочита шумски и егзотични простори.
2.1 Се селиње
Осојадот кога ќе времето ќе залади тој оди на долга преселба на југ. Тој најчесто одбира предели со карпи и каде што има изобилство од вода. Некои од овие птици дури го поминуваат и Медитеранот, а тоа е голема преселба за една птица од овој вид.
3 Опис
Осојадот е поголем и има поголеми крила. Тој е од 25-60см долг со распон на крилата од 135 до 150.
Тој има долг врат со мала глава која допира до рамењата,исто така тој има мал опаш со два големи пердува.
На овој вид Јастреб полот може да се одреди и преку нивниот изглед. Мажјакот има сино-сива глава , а женката има кафеава. Женката е малку поголема и потемна од мажјакот.
Изгледот на Осојадот најчесто е во горниот дел на грбот е темен а во долниот дел кај стомакот и кај нозете е најчесто бел. Има големи канџи кои се предност за овој вид на јастреб.
3.1 Mимикрија
Осојадот може да ја менува бојата на своето тело, со тоа што тој нема да биде забележан од другите грабливци.
4 Поведение
Однесувањто на Осојадот најчесто поцетува на однос на еден папагал.Осојадот најчесто е во шумите каде што има вегетација и тој најчесто прерипнува од гранка на гранка со само еден замав на крилјата.Тој исто така лета и високо за да може да го види целиот простор и да го забележи пленот.
4.1 Размножување
Осојадите најчесто се парат во пролет, кога доаѓа до соперништво помеѓу мажјаците кои се големи бранители на својата територија.
4.2 Исхрана
Овој вид е специјалист за исхрана и најчесто се храни со ларви,пчели и помали цицачи .Се смета дека овој вид има хемиски штит кој ги штити од убод од пчела што им дава предност во ловењето.Осојадот е единствениот грабливец од Азија.
5 Наводи
* Database entry includes justification for why this species is of least concern
*''British Birds'', volume 99, March 2006
* Gensbøl, Benny (1989). ''Collins guide to the Birds of Prey of Britain and Europe North Africa and the Middle East'', William Collins Sons and Co Ltd. ISBN 0-00-219176-8
Пчеларка

Пчеларка — вид птица од семејство блиско до врапчевидните, од редот на модроврани. Се пари на јужните делови од Европа и на делови од северна Африка и јужна Азија. Таа е птица преселница, селејќи се во тропскиот дел на Африка, Индија и Шри Ланка. Овој вид птица го има и во Македонија.
0.1 Опис
Овие видови, како и другите пчеларки, се богато обоени витки птици. Има кафен и жолт горен дел, додека крилата се зелени, а клунот црн. Постигнува должина од 27 до 29 см, вклучувајќи ги двата продолжени пердуви на опашот.
1 Исхрана
Ова е птица која живее на отворено во потопли краишта. Како што ни кажува името, пчеларките претежно јадат инсекти, посебно пчели, оси и стршлени кои ги фаќаат во воздухот, седејќи во своето гнездо. Пред да го изеде своето јадење, пчеларката ја трга боцката, удирајки го инсектот на тврда површина. Јаде околу 250 пчели дневно, но тоа не влијае многу врз популацијата на пчелите, бидејќи изнесува помалку од 1% на пчелите во областа каде живее. Покрај инсектите, се храни и со голем број гуштери и жаби.
Според една студија, пчеларките ја пренесуваат храната во нивната телесна тежина многу поефикасно ако се хранат со мешавина од пчели и муви, отколку ако хранат само со пчели или само со муви.
2 Поведение
Пчеларките формираат јата, се парат во колонии во песочни дувла, обично околу речните корита, во почетокот на мај. Тие прават релатвно долг тунел во кој положуваат 5-8 јајца на почетокот од јуни. Заедно, мажјакот и женката се грижат за јајцата кои се испилуваат по 3 недели. Овие птици додека се хранат и парат се многу блиски и поврзани. Кога се додворува, мажјакот ѝ ги дава поголемите инсекти на женката, а самиот тој ги јаде помалите. Мажјаците се претежно моногамни, но се забележани случаи на бигамија.
Огласувањето на оваа птица е пријатно карактеристично вибрирање.
3 Галерија
Царски орел

Царскиот орел — импозантна граблива птица која некогаш била широко распространета низ Европа и Азија, но сега е на работ од исчезнување. Оваа птица била избрана за симбол на Австроунгарското царство, но тоа не ѝ помогнало да ја избедне судбината на речиси целосно изумирање во Европа. Благодарение на интензивните програми за заштита, сега има 120-130 двојки царски орли во Словачка и Унгарија; и 80-100 двојки во Македонија и Бугарија.
1 Опис
Царскиот орел има должина од 72 до 90cm, распонот на крилата е 1.8-2.16m и тежина од 2.45 до 4.55kg. Женките се околу енда четвртина поголеми од мажјаците. Оваа птица наликува на златниот орел, но има значително помалку бело на „рамената“ и е малку поголема.
1.1 Живеалиште
Омилено живеалиште на царскиот орел е отворена земја опколена со малку шума. За разлика од многу други видови орли, тие генерално не живеат на планини, големи шуми или во степи.
Повеќето од нив се селат во зима во североисточниот дел на Африка, и во јужна и источна Азија.
1.2 Размножување
Царскиот орел гради гнездо во осамено дрво кое не е опкружено со други дрвја, или на работ од шумата крај реки, плитки долови, близу до полјани, често во непосредна близина на села, патишта и ниви. Во минатото гнездел и во овошни градини. Гнездата се наоѓаат на надморска височина од 25 до 1230 метри. Царскиот орел е моногамен и силно приврзан кон територијата на гнездење, и во исто гнездо може да престојуваат и по многу години. Додворувањето започнува уште во февруари, а најинтензивно е во март. Се состои од издигање на птицата во воздух и нагло спуштање надолу со свиени крилја до определена точка и брзо издигнување по инерција.
Гнездото го прават двата родитела, на дрво, на височина од 7 до 26 метра од земјата. Го градат од суви гранки и е големо од 120 до 220 см. Двојките често имаат повеќе гнезда, но користат само едно. Гнездото на една двојка е оддалечено до 5 км на гнездото од друга. Во втората половина на март или почетокот на април женката снесува 2 јајца, поретко 1 или 3. Тие се овални, бели, испрскани со ретки жолто-кафени точки. Двата родитела ги лежат, а инкубациониот период трае 43 дена. Младенчињата го напуштаат гнездото 60-77 дена по испилувањето. Еден период тие се враќаат да преноќат во гнездото или се во близина, а родителите продолжуваат да ги хранат. Птиците остануваат во местото на гнездење до втората половина на септември или до крајот на октомври. Возрасните птици се постојани, а младенчињата скитаат, но се знае точно каде.
1.3 Исхрана
Царскиот орел лови на отворен простор - пасишта, ниви и голи ридови. Најпрво птицата ја набљудува, понекогаш и со часови, ловната територија, а кога ќе го забележи пленот го напаѓа со низок и брз лет. Се хранат со птици и цицачи, и тоа со над 100 различни вида. Понекогаш го крадат пленот од други птици и јадат мрши.
Кокошковидни

Кокошковидни — ред птици со крупно тело, каде спаѓаат: кокошките, мисирките, тетребите, фазаните и еребиците. Името им доаѓа од лат. "gallus," — петел. Во овој ред има околу 290 вида птици распространети низ целиот свет. Некои од нив со тек на време станале домашна живина.
1 Опис
Големината на овие птици варира од 12,5 до 120 см и тежина од 28 g до 14 кг.
Повеќето кокошковидни се птици со дебелко тело, дебел врат и средно долги нозе и имаат кратки заоблени крила. Иако многу од нив се лоши летачи, сепак не постои вид од овој ред што не може да лета. Возрасните мажјаци често имаат една или неколку остри мамузи на секоја нога кои ги користат во борба. Половиот диморфизам е изразен кај повеќето видови.
Кокошковидните се обично седентарни птици, но има некои од помалите видови, како потполошката која е преселница.
Се хранат со растенија, но почесто се сештојади, и тие видови се набиени со кратки и дебели клунови. Младенчињата се хранат со инсекти. Кокошковидните обично се полигамни и несат по повеќе од 10 јајца. Младенчињата многу брзо растат.
1.1 Семејства и потсемејства
* семејство † ''Paraortygidae''* семејство † ''Quercymegapodiidae''* семејство † ''Sylviornithidae''* семејство ''Megapodidae'' — тумбарки
* семејство ''Cracidae'' — краксови
* натсемејство ''Phasianoidea''** семејство † ''Gallinuloididae''** семејство ''Odontophoridae'' — забоклуни потполошки
** семејство ''Numididae'' — бисерки
** семејство ''Phasianidae'' — фазани, еребици и сродници
*** потсемејство ''Arborophilinae''*** потсемејство ''Coturnicinae''*** потсемејство ''Pavoninae''*** потсемејство ''Gallininae''*** потсемејство ''Meleagridinae'' — мисирки
*** потсемејство ''Perdicinae''*** потсемејство ''Tetraoninae'' — тетреби
*** потсемејство ''Phasianinae'' — вистински фазани
Орел-рибар

Орел-рибар е птица од редот на соколовидните, сместена во своја семејство орли-рибари (''Pandionidae'') и свој род орел-рибар (''Pandion''). Ја има во Македонија.
1 Распостранетост и живеалиште
Тие живеат низ целиот свет, а највеќе ги има во Канада и САД. Нивните гнезда најчесто ги поставуваат покрај езерата, мочуриштата и морските брегови.
2 Опис
Долги се 60 см, а распонот на крилјата им е 180 см. Главата им е бела, а од очите до страните на вратот имаат црно. Градите и долниот дел им е бел, а крилјата им се кафеави.
3 Исхрана
Орлите-рибари се хранат со риби, со тежина до 2 кг. Кога ќе здогледаат риба, тие се спуштаат блиску до нивото на водата, грабнувајќи ја со своите нозе. Канџите се така обликувани, што не им дозволуваат на рибите да побегнат.
4 Размножување
Гнездата им се направени од дрвени стапчиња, а најчесто им се наоѓаат на дрвата, карпите, бандери, мостови и слично, блиску до вода. Женките несат 2-4 јајца кои ги квачат 35-40 дена.
Планински орел

Планинскиот орел е голема граблива птица. Припаѓа на семејството јастреби.
Ја има во северна Европа, Африка на север и на југ од Сахара и преку Индија до Индонезија. Планинскиот орел го има и во Македонија.
1 Опис
Планинскиот орел е мал до средноголем орел, долг од 55 до 65 см, со тежина од 3 до 6 килограми. Во горниот дел се темнокафеави, а во долниот дел се бели со темни линии. Крилјата им се релативно кратки и заоблени. Долгата опашка им е сива одозгора, а бела одоздола, со црни завршетоци. Нозете и очите им се жолти. Младите птици имаат меки пердуви, изразени линии на опашката без црните завршетоци.
2 Живеалиште
Планинскиот орел не е како другите орли, тој живее во шума, на планина бидејќи сака повеќе простор. Создаваат гнезда во Јужна Европа, Африка без Сахара и Азија до Индонезија. Се населува во поретко откриени области во шумите и ридските предели. Африканските популации претпочитаат савани, обработливо земјиште и грмушки, под услов да има големи дрвја.
3 Исхрана
Планинскиот орел се храни со широк спектар на жив плен. Обично лови прикриен во дрвото, со ненадеен залет. Неговиот плен се поголеми цицачи, како зајaци, или птици.
4 Размножување
Овој орел е обично многу тивок, освен кога се додворува или во близина на гнездото. Се огласува со ''клу-клу-клу-клее'' кој е помалку продорен кога е оддалечен од блиските. Моногамни птици се, и имаат неколку гнезда на својата територија, а едно од нив го поправаат и користат во тековната година. Одгледуваат едно легло годишно, а снесуваат 1-3 бели јајца со должина од 75 мм. Лежењето трае 37-40 дена, а малечките го напуштаат гнездото на околу 60-65-дневна возраст.
5 Наводи
* Database entry includes justification for why this species is of least concern
*''Splitting headaches? Recent taxonomic changes affecting the British and Western Palaearctic lists'' - Martin Collinson, British Birds vol 99 (June 2006), 306-323
*Lerner, H. R. L. and D. P. Mindell (2005). Phylogeny of eagles, Old World vultures, and other Accipitridae based on nuclear and mitochondrial DNA. Molecular Phylogenetics and Evolution 37: 327-346.
* Helbig AJ, Kocum A, Seibold I & Braun MJ (2005) A multi-gene phylogeny of aquiline eagles (Aves: Accipitriformes) reveals extensive paraphyly at the genus level. Molecular phylogenetics and evolution 35(1):147-164
Рубињо (фудбалер)

Рубенс Фернандо Моедим, попознат како Рубињо — професионален бразилски фудбалер, голман. Моментално е без клуб.
1 Животопис
Рубињо е роден во Саун Пауло, Бразил. Тој е помлад брат на Зе Елијас, кој исто така бил професионален фудбалер и играл за Бајер Леверкузен и Интер меѓу попознатите клубови.
Рубињо исто така поседува и италијански пасош.
2 Кариера
Првите чекори во фудбалот Рубињо ги направил во ФК Коринтијанс, клуб од неговиот роден град Саун Пауло. Таму ги минал првите четири сезони како професионален фудбалер пред да се пресели во португалската екипа Виторија Сетубал.
По една сезона мината во првата португалска лига, преминал во Џенова, која тогаш се натпреварувала во италијанската Серија Б. Во неговата прва година помеѓу „црвените“ од Џенова настапил на 29 натпревари и му помогнал на клубот да избори пласман во елитната Серија А. Во таа екипа минал три успешни сезони како прв чувар на мрежата, бележејќи вкупно 95 натпревари на голот.
Претсезоната 2009/2010 се случила трампа помеѓу Џенова и Палермо, по која Рубињо и Марко Амелија си ги замениле постојните тимови. Бидејќи Салваторе Сиригу бил првиот избор за голманското место во Палермо, Рубињо бил отстапен на Ливорно за време на зимскиот преоден рок, по само 8 одиграни натпревари од официјален карактер.
По крајот на сезоната било јасно дека Рубињо повторно ќе оди на позајмица, па така ФК Кјево Верона пројавил интерес за голманот. Првично постогнатиот договор со тимот од Верона пропаднал, по што Рубињо претстојната сезона ја минал како почетна „единица“ на Торино.
Сезоната 2011/2012 повторно се вратил во Палермо, но овој пат го загубил и второто голманско место во составот, по што бил приморан предвреме да го раскине договорот со тој клуб на 16 декември 2011. Остатокот од сезоната го поминал тренирајќи во неговиот роден Бразил, во локалниот тим на Гремио. Имал и една успешна проба во италијанскиот второлигаш Варезе, пред да потпише договор во траење од една година со екипата на Јувентус.
3 Титули
3.1 Јувентус
* Серија А (4) : 2012-2013, 2013-2014, 2014-2015, 2015-2016
* Куп на Италија (2) : 2014-2015, 2015-2016
* Суперкуп на Италија (1) : 2015
Мал орел

Малиот орел (науч. ''Aquila pennata'') е средно голема граблива птица. Го има во Македонија.
1 Распространетост
Малиот орел се размножува во јужна Европа, северна Африка и Азија, а зимува во потсахарна Африка и јужна Азија.
2 Опис
*Должина на телото - 47-50 см.
*Распон на крилјата - 120-127 см.
*Тежина - 750-1000 гр, женките се покрупни.
Има светла и темна фаза на перјето. Во светлата фаза, долното перје му е бело со темни пердуви за летање, а во темната фаза целото е кафено. Во двете фази горните пердуви му се кафени, со посветли нијанси во задниот дел на покривните пердуви.
Звукот кој го испушта птицата е врескаво ''кли-клии-кли''.
2.1 Исхрана
Како и другите орли и малиот орел лови мали цицачи, влекачи (гуштери) и птици петпати поголеми од него.
2.2 Размножување
Парот секогаш има повеќе гнезда на својата територија, а секоја година обновува некое од нив. Се наоѓа во високи карпи или во некое погодно дрво. Обично несат 2 јајца, а лежењето трае 37 дена. Малечките го напуштаат гнездото 53 дена по испилувањето.
3 Наводи
*'''' - Martin Collinson, British Birds vol 99 (June 2006), 306-323
*Bunce, M., et al. (2005) Ancient DNA Provides New Insights into the Evolutionary History of New Zealand's Extinct Giant Eagle. PLoS Biol 3(1): e9
*Lerner, H. R. L. and D. P. Mindell (2005) Phylogeny of eagles, Old World vultures, and other Accipitridae based on nuclear and mitochondrial DNA. ''Molecular Phylogenetics and Evolution'' (37): 327-346.
4 Литература
* Clark, William S. (1987) The rufous morph of the Booted Eagle, pp. 21–24 in ''International Bird Identification: Proceeedings of the 4th International Identification Meeting, Eilat, 1st - 8 November 1986'' International Birdwatching Centre Eilat
Мал лебед

Малиот лебед (''Cygnus bewickii'') живее и во Македонија.
1 Таксономија
Малиот лебед го добил своето име во 1830 година од Вилијам Јарел според бакрорезецот Томас Бевик, чија специјалност била илустрација на птици и животни.
2 Опис
Возрасните единки на овој лебед можат да достигнат должини од 115 до 150 см, со распон на крилјата од 168 до 211 см, и тежина од 3.4 до 9.6 кг. Пердувите на возрасните единки се целосно бели, со црни нозе, клун кој во најголем дел е црн, со розова шара која се протега по должината на усните. Нивните очи се темно-кафени. Женките не се разликуваат во изглед со машките единки, но се малку помали.
Помладите единки имаат еднаков дел бели и сиви пердуви, од кои поголемиот дел се наоѓаат на главата и горниот дел од вратот. За време на нивното прво лето, поголемиот дел од нивните перуви побелуваат, а за време на нивната втора зима се митарат додека не ја добијат бојата на возрасните. Нивните клунови се слични по изглед со возрасните единки, а нивните нозе се темно-сиви со розова нијанса.<ref name = Madge
2.0.1 Подврсти
3 Распространетост и живеалиште
Малиот лебед е вид птица која се изведува во Арктикот, каде што населува плитки поточиња, езера и реки. Овие птици се преселници. За време на преселбата, Малиот лебед може да достигне височина од 8 километри.
Пристигнуваат на местото за размножување во средината на месец Мај, и заминуваат кон нивните зимски живеалишта кон крајот на Септември, каде што пристигнуваат во средината на Октомври.
3.1 Исхрана
Во летниот период, се хранат со водна вегетација. Glyceria, Zostera. Се хранат нурнувајќи ја главата под вода. Можат да јадат и трева која што расте на сува земја. Останатиот период од годината се прехрануваат со житни продукти и други видови на растенија како компири, кои заземаат поголем дел од нивното "мени".
3.2 Размножување
Малиот лебед се пари доцна во пролет. Живеат моногамно, сè додека еден од партнерите не умре. Во случај на смрт на еден од партнерите другиот нема да бара партнер неколку години, дури и цел живот.
Сезоната на гнездење започнува при крајот на Мај. Парот гради големо гнездо од растенија во форма на насип, блиску до отворени води, бранејќи голема територија околу него. Женката несе и одгледува од 3 до 7 јајца, додека мажјакот чува стража од потенцијални грабливци.
Јајцата се изнесуваат по 30 дена одгледување. Младите остануваат со нивните родители за време на нивната прва преселба. Оваа врста на птици подготвени се за парење по третата година од својот живот.
3.3 Одржување
Иако бројот на Мали лебеди е стабилен, тие се сè повеќе зависни од житните продукти поради нивната зимска исхрана. Причина за ова е намалувањето на други извори на храна поради уништувањето на нивните живеалишта и загадувањето. Сепак, главната причина за смрт на возрасните единки е ловот, кој е забранет со закон.
Ханштајн-Рустеберг

Ханштајн-Рустеберг (|Hanstein-Rusteberg) — општинска заедница во округот Ајхсфелд, во Тирингија, Германија. Седиштето на општинската заедница е во Хоенгандерн.
Општинската заедница Ханштајн-Рустеберг се состои од следниве општини:
# Аренсхаузен
# Борнхаген
# Бургвалде
# Фрајенхаген
# Фретероде
# Герберсхаузен
# Хоенгандерн
# Кирхгандерн
# Линдевера
# Март
# Рорберг
# Рустенфелде
# Шахтебих
# Валхаузен
Дождосвирни

Дождосвирни птици — ред од мали до средно големи птици кој вклучува околу 350 вида, а се распространети низ целиот свет. Повеќето од видовите живеат крај вода и се хранат со безрбетници или други ситни животни. Во тежина варираат од 19 гр. до 2 кг. Многу од видовите имаат долги нозе со три прста, а често и подвижен четврти прст. Обично се гнездат на земја, но некои прават гнездо и на дрво. Пилињата се веднаш способни сами да се хранат. Овие птици се долговечни, а живеат во мочвари и на бреговите од езерата и морињата, некои од нив живеат во пустински делови и шуми.
1 Систематизација
1.1 Подредови
Редот на дождосвирни се дели на 3 подреда:
* Дождосвирци (''Charadrii''): типични крајбрежни птици;
* Галеби (''Lari''): ова се малку поголеми видови кои ловат риба од морето, или се хранат од остатоци од брегот, грабат од други помали видови и се адаптирале на живот и на копно;
* Норки, алки (''Alcae''): крајбрежни птици што гнездат на морски гребени и „летаат“ под вода во лов на риба.
1.2 Семејства
* подред ''Scolopaci''** семејство ''Scolopacidae''* подред ''Thinocori''** семејство ''Rostratulidae''** семејство ''Jacanidae''** семејство ''Thinocoridae''** семејство ''Pedionomidae''* подред ''Lari''** семејство ''Laridae''** семејство ''Rhynchopidae''** семејство ''Sternidae''** семејство ''Alcidae''** семејство ''Stercorariidae''** семејство ''Glareolidae''** семејство ''Dromadidae''* подред ''Turnici''** семејство ''Turnicidae''* подред ''Chionidi''** семејство ''Burhinidae''** семејство ''Chionididae''** семејство ''Pluvianellidae''* подред ''Charadrii''** семејство ''Ibidorhynchidae''** семејство ''Recurvirostridae''** семејство ''Haematopodidae''** семејство ''Charadriidae''
Линдевера

Линдевера (|Lindewerra) — општина во округот Ајхсфелд, во Тирингија, Германија.
Пред падот на Берлинскиот ѕид во 1989, Линдевера било едно од неколкуте села во Источна Германија, кое можело да се набљудува од Западот. По падот на Берлинскиот ѕид бил изграден мост за да го поврзе селото со другиот брег на реката Вера.
Лајнетал

Лајнетал (|Leinetal) — општинска заедница во округот Ајхсфелд, во Тирингија, Германија. Седиштето на општинската заедница е во Боденроде-Вестхаузен.
Општинската заедница Лајнетал се состои од следниве општини:
# Боденроде-Вестхаузен
# Гајследен
# Глазехаузен
# Хојтен
# Хоес Кројц
# Рајнхолтероде
# Штајнбах
# Вингероде
Кивавица

Кивавица или rhinitis acuta најчесто е предизвикана од вируси. Бидејќи во носната слузница како сапрофити се присутни стрептококите и стафилококите, честопати тие се надоврзуваат на вирусната инфекција. Различни физички-хемиски причини како што се правот и отровните гасови имаат значење во појавата на ринитот. Додека посебен облик претставува алергискиот ринит предизвикан од полен т.е вазомоторен ринитис.
1 Клиничка слика
Најчесто почнува со чувство на чешање во носот и кивање. Во почетокот секретот е бистар потоа може да биде жолтозелен. Поради оток на носната слузница имаме отежнато дишење или диспнеја.
2 Лекување
Најчесто не е потребно лекување, или се даваат топли напитоци, аспирин и назли вазоконстриктори. При постоење на бактериска инфекција се зема брис од нос и се даваат антибиотици по антибиограм. Кај алергискиот ринит се даваат антихистаминици и кортикостероиди. Акутниот ринит може да премине во хронична форма во случај кога има постојано надразнување со физичките и хемиските агенси, или ако постои искривување на носната преграда. Лекувањето на хроничниот ринит се состои во избегнување на постојаните раздразнувачи.
Линденберг/Ајхсфелд

Линденберг/Ајхсфелд (|Lindenberg/Eichsfeld) — општинска заедница во округот Ајхсфелд, во Тирингија, Германија. Седиштето на општинската заедница е во Тајстунген.
Општинската заедница Линденберг/Ајхсфелд се состои од следниве општини:
# Берлингероде
# Бреме
# Еклингероде
# Ферна
# Хундесхаген
# Тастунген
# Тајстунген
# Венде
Камера опскура

Камера опскура е оптичка направа која порано се користела како помагало за цртање, а исто така претставува пронајдок кој придонесе за откривање на фотографијата. Денешните фотоапарати понекогаш се викаат камери баш поради сличноста со оваа направа.
1 Камера опскура во минатото
Оптичките појави отсекогаш постоеле, но биле толкувани на различни начини. Во најраните времиња на човековата историја, за нивното дејствување, биле поврзувани со таинствени, мистериозни сили. Описите на манифестација на светлината како природна појава, чие потекло може донекаде да се објасни, за првпат се појавуваат во Кина, а потоа во Индија и во Египет.
Некои светлосни феномени се пратени со очите на набљудувач, односно со непосредно набљудување, но тоа не било секогаш можно.
Постоеле феномени кои не можеле да се пратат без посредник, на пример затемнувањето на Сонцето. Еден таков посредник била темната соба (лат. camera obscura). 350 години пред нашата ера во Платоновата држава, опишана е пештера на чии ѕидови, благодарејќи на еден отвор кој пропушта светлина, се појавуваат интересни игри на сенките. Таквиот принцип на светлосна проекција бил познат и на други мислители во стариот век. Подоцна, Аристотел воочил и во својата Физика опишал еден сличен феномен: „Тој го набљудувал полумесечниот облик на делумно помраченото сонце, кое се проектирало на земјата низ дупчињата на ситото или низ проредите на листовите во сенката на дрвото. Исто така приметил дека сликата станува поостра, колку што отворот е помал.“
При археолошките ископувања во Кина откриена е насликана ќерамида на која е претставена далечна перспектива, а насликаните човечки фигури со препознатливи ликови, многу потсетувале на фотографии. Очигледната сличност со фотографијата, не наведува на заклучок дека тие слики настанале во комбинација со некој едноставен облик на камера опскура. Таквата претпоставка ја наоѓа својата потврда и на страниците на историската наука. Пред две и пол илјади години, во најстарите индиски споменици од времето на Веда (5. век пред нашата ера) забележан е опис на затемнета соба со мал отвор на едната страна, кој е насочен према сончевата страна. Сличен на тоа е и описот, кој го оставил кинескиот филозоф на материјалистичката ориентација, Мо Цу. Тој го опишал формирањето на превртената слика, односно феноменот кој се појавува кога светлината поминува низ отвор со големина на игла и формира проекција на надворешниот простор. Сите тие откритија би паднале во заборав, заедно со Аристотеловите пергаменти, ако античките знаења, со посредство на Арапите, не оживееа повторно во Европа при крајот на средниот век, а особено во периодот на раната ренесанса .
2 Камера опскура денес
Фасцинирани од овој необичен феномен, голем број луѓе сакајќи да видат како изгледа тоа, самите си направиле темна соба. Тоа го постигнале со тоа што, во една соба од секаде каде што влегува светлина (прозорци, врати) ја залепиле со материјал којшто не пропушта светлина. Потоа направиле еден сосема мал отвор, низ којшто светлината што влегувала, на ѕидот кој бил спроти отворот создала проекција на објектот кој се наоѓал надвор, односно објектот што се наоѓал надвор се појавил на ѕидот наопаку.
Црква „Св. Недела“ - Раотинце

Света Недела е селска црква во тетовското село Раотинце. Патронатот на црквата се прославува на денот на светицата, односно на 4 недела пред Велигден. Црквата е возобновена на темели од стара црква во 2007 година. Покрај црквата постои и чешма за чија вода верниците сметаат дека е лековита.
1 Поврзано
*Црква „Св. Илија“ - Раотинце;
*Црква „Св. Петка“ - Раотинце ;
*Раотинце;
*Сиричинско-раотинска парохија
Електрокардиографија

Електрокардиографија (ЕКГ) е стандардна метода на снимање на импулсите на електричната активност на срцевиот мускул. Графичкиот запис на електричните биопотенцијали на срцето се вика електрокардиограм. Оваа метода се заснова врз спроведувањето на електричните импулси кои се создаваат во срцето со помош на кабли до електрокардиографскиот апарат.
1 Како се поставува?
На определени точки на површината на телото се ставаат електроди. Разликите во потенцијалите меѓу соодветните електроди го регистрираат ЕКГ одводи. Овие одводи се поделени во две групи и тоа:
:* Униполарни прекордијални одводи - ги регистрираат потенцијалите на самото срце во хоризонтална рамнина и се означуваат со V1, V2, V3, V4, V5, V6.
:* Биполарни стандардни одводи - се поставуваат на левата рака, десната рака и левата нога. Тоа се D1, D2, D3, aVL, aVR, aVF.
2 Што содржи секој ЕKГ запис?
Секој ЕКГ запис содржи:
# P-бран - одговара на деполаризацијата на преткомори.
# QRS-комплекс - деполаризација на комори.
# Т-бран - одговара на реполаризација(фаза на враќање во мирување) на коморите.
Бранот на реполаризација на преткоморите се совпаѓа со QRS-комплексот. Промени на P-бранот, QRS-комплексот, ST-сегментот, Т-бранот, како и промени во должината на нивното траење и настанување ги одразуваат пореметување на електричната активност на срцето и со клиничка слика укажуваат постоење на болест.
Референдум за независност на Црна Гора (1992)

Црногорскиот референдум за независност 1992 беше првиот референдум за независност на Црна Гора. Беа регистрирани 421,549 гласачи.
Прашањето поставено до електоратот беше:
Дали сте за Црна Гора да остане дел од обединета Југославија, како суверена република и еднаква со сите други југословенски републики кои сакаат да останат во единство?
Резултатите беа:
*95,96% од гласачите гласаа за заедничката држава Србија и Црна Гора, односно Сојузна Република Југославија.
*Излезеноста на референдумот беше 66%
Албанците во Црна Гора го бојкотираа референдумот на повик од своите сонародници од Косово, Прешевската долина и Македонија со цел јакнење на албанската борба за Распад на СФРЈ и создавање на Голема Албанија. Референдумот исто така беше бојкотиран од страна на партиите кои се залагаа за независност на Црна Гора.
1 Кампања
Премиерот на Црна Гора, Мило Ѓукановиќ потроши многу време за кампањата, покажувајќи ја потребата за заедничка југословенска држава со Србите. Иако не влијаеше на резултатот, државната контролирана пропаганда од страна на партијата ДПС, се залагаше за унија со Србија, игнорирајќи ги тие што сакаа независност на Црна Гора.
Во текот на кампањата Мило Ѓукановиќ рече: Ние сме горди на нашето српско потекло и црногорска државност, гордата историја на Србите.Токму затоа ние веруваме во заедничка иднина и просперитет.
Со победата на унистичкиот блок, тој додаде: Поради ните братски врски; заедничка крв прелеана низ војните, поради вечниот сон за најдобро на Црногорците и Србите, за посветла заедничка иднина, Црна Гора по своја волја одбра да живее во заедничка држава со Србија со отворено срце.
2 Блокови
2.1 За федерација со Србија:
*Демократска партија на социјалистите на Црна Гора
*Народна партија на Црна Гора
2.4 Поддржувачи
*Српска радикална партија
2.3 За независност:
*Демократска лига на Црна Гора
*Либерална алијанса на Црна Гора
2.4 Поддржувачи
*Социјалнодемократска партија на Црна Гора
Втор референдум за независност е одржан по 14 години, на 21 мај 2006, кога Црна Гора стана независна држава.
Флеминг Расмусен

Флеминг Расмусен (роден на во ) — дански музички продуцент. Тој живее во својот роден град, а работи во сопственото студио кое се вика ''Sweet Silence''.
Во текот на својата повеќегодишна кариера, Расмусен претежно продуцирал плочи од жанрот на хеви метал музиката. Прв албум кој го аранжирал бил ''Difficult to Cure'' (1981) од рокерите Реинбоу. Потоа следела работата со Металика на три нивни студиски албуми, и тоа ''Ride the Lightning'' (1984), ''Master of Puppets'' (1986) и ''...And Justice for All'' (1988). По ова имал кратко партнерство со бендови како Морбид Енџел и Блајнд Гардијан.
Обележје на целокупната негова музичка кариера е освоената Греми награда за нумерата „One“ во изведба на Металика (1989).
Евангелско-методистичка црква (Моноспитово)

Евангелско-методистичка црква — христијански храм кој се наоѓа во струмичкото село Моноспитово, Македонија.
1 Местоположба
Црквата се наоѓа во самото село, меѓу индивидуалните куќи.
2 Историја
Црквата во селото била создадена во 1884 година.
3 Галерија
Генерален пласман на Џиро д’Италија

Генералниот пласман на Џиро д’Италија — најважниот пласман на Џиро д’Италија, што го одредува крајниот победник. Затоа се смета за поважен отколку другите пласмани како бодовниот или планинскиот пласман.
Од 1931, на предводникот во генералниот пласман му се доделува розова маичка (италијански: ''maglia rosa'').
На првите изданија на Џиро д’Италија се користел бодовниот систем за пресметка на генералниот пласман, но од 1914 се користи временскиот систем. Сите етапни резултати се собираат заедно, земајќи ги предвид временските бонуси за високите завршници и средните спринтови и временските казни за прекршување на правилата.
Розовата боја била избрана поради весникот ''La Gazzetta dello Sport'', спортскиот весник кој го создал Џиро, кој се издавал на розова хартија. За според, предводникот на генералниот пласман на Тур де Франс е наградуван со жолта маичка, која првично потекнува од жолтата боја на весникот ''L'Auto'', весник кој го создал Тур де Франс.
Асбах-Зикенберг

Асбах-Зикенберг (|Asbach-Sickenberg) — општина во округот Ајхсфелд, во Тирингија, Германија. По потпишувањето на Ванфридскиот договор од 1945, поранешната општина во Хесен Асбах-Зикенберг станал дел од советската окупациска зона и подоцна дел од Источна Германија.
Антонио Флоро Флорес

Антонио Маријано Флоро Флорес (роден на 18 јуни 1983) — италијански фудбалски тренер и поранешен фудбалер, напаѓач. Во моментов ја води екипата на Беневенто.
1 Клупска кариера
Флоро Флорес е роден во Неапол, и ја започнал својата кариера во Наполи. Тој го направил своето Серија А деби на 28 јануари 2001 против Рома. По шест месеци како позајмен во Серија А на Сампдорија, Флоро Флорес се преселил во редовите на Перуџа, откако Наполи отишол под стечај. За Перуџа, Флоро Флорес постигнал 8 гола во Серија Б, и уште два против Тревизо во плеј-офот за промоција. Но Перуџа, исто така, се соочува со стечај, а Флоро Флорес се приклучил на Арецо во текот на летото на 2005 година. Тој останал во клубот за две сезони и постигна 28 гола во 79 натпревари во лигата. Откако Арецо испаднал во Серија Ц1 во летото 2007 година, тој потпишал за тимот на Удинезе во ко-сопственост договор. Во 2011 година тој бил позајмен на Џенова и бил во одлична форма за својот нов клуб постигнувајќи 10 гола во 18 натпревари. Во јануари 2011 година, Флоро Флорес бил блиску до преминување во редовите на Јувентус, но тој ја одбил понудата на торинскиот гигант заради тоа што не бил пожелен од страна на навивачите. Во август истата година тој потпишал нов 5-годишен договор со Удинезе. Во текот на летото на 2012 година тој бил испратен на позајмица во Гранада во Ла Лига. На 16 септември 2012 година Антонио Флоро Флорес го постигнал својот прв гол за Гранада во 82 минута против Депортиво Ла Коруња.
Удер (општинска заедница)

Удер (|Uder) — општинска заедница во округот Ајхсфелд, во Тирингија, Германија. Седиштето на општинската заедница е во Удер.
Општинската заедница Удер се состои од следниве општини:
# Асбах-Зикенберг
# Биркенфелде
# Диценроде-Фатероде
# Ајхструт
# Лентероде
# Лутер
# Макенроде
# Рериг
# Шенхаген
# Штајнхојтероде
# Талвенден
# Удер
# Вистхојтероде
Мисури (река)

Мисури (|Missouri River) — најдолга река во САД, најголема притока на Мисисипи и втора по големина во Северна Америка.
1 Географски особености
Мисури се формира на спој со реките Џеферсон, Медисон и Галатин во Карпестите Планини на југозападна Монтана, на надморска височина од 1200 метри. Реката има должина од 3726 километри, но ако се спои со реката Џеферсон тогаш има 4090 километри.
2 Поврзано
* Мисисипи (река)
* Мисури — сојузна држава
Црква „Св. Кирил и Методиј“ - Петралинци

Црквата „Св. Кирил и Методиј“ — католички храм кој се наоѓа во Петралинци, Општина Босилово.
1 Историја
Почетоците на црквата датираат уште од самото доаѓање на т.н.бежанци на оваа локација во 1913 година, кои за време на Втората балканска војна напуштајќи ги нивните вековни огништа од Кукушко се населиле во селото.
До изградбата на првата црква во 1929 година во селото постоела жива христијанска заедница кои своите верски должности и потреби ги извршувале во најблиските католички цркви, пред сè во Радово и Струмица.
Правно црквата до 1960 била филијална црква на парохијата во Радово, а од тогаш до 2006 година е филијална црква на парохијата „Успение на Пресвета Богородица“ Струмица. На 29 октомври 2006 година филијалата била воздигната во парохија.
На 10 март 2009 година од страна на Киро Стојанов бил благословен камен-темелникот на новата црква, која на 7 март 2010 година била осветена.
2 Иконостас
Иконостасот во црквата е четворореден со комбинација на икони и резба. Во првиот ред од иконостасот се прикажани резби со мотиви од Стариот завет: Адам и Ева, Жртвата на Авраам, Десетте Заповеди и Избавувањето на Лот од Содом. Посебно внимание заслужува резбата од Тајната вечера, која е над царските двери, на која Јуда Искариот во еден редок приказ со кесето во раце бега од вечерата. На вториот ред од иконостасот се наоѓаат иконите според каноните на Црквата, третиот ред е со икони на светите апостоли, а четвртиот ред со празнични икони и завршува со распетието, под кое се наоѓаат Богородица и свети Јован Богослов.
3 Галерија
Веб Адресар

Веб Адресар претставува листинг кој има за цел да ги поврзе сите ''мрежни места'' чиишто контекст содржи ''македонски јазик'', или нудат производ, услуга, општо добро во или за ''Македонија''. Нуди лесна навигација која е пропратена со многу софистицирано пребарување при што успева да го задржи вниманието на крајниот корисник.Со учеството во Веб Адресар се добива подобро ''индексирање'' на мрежното место од страна на ''Google'', ''Yahoo'', ''MSN'', ''Bing'', при што директно се зголемува посетеноста на ''мрежните места'', а со тоа се удвојуваат и можностите да бидете пронајдени од страна на секојдневните корисници на ''семрежјето'', без разлика дали тие пребаруваат за некоја специфична категорија, поизвод, услуга, општо добро, град, општина.
1 Веб адресари, историја, неопходност, значење
Веб листинзите(или како што се популарно наречени адресари за пребарување) постоеле уште пред да станат популарни ''пребарувачите'' како што се ''Google'', ''Yahoo'', ''Bing''. Како што и самото име кажува, веб адресарите претставуваат адресари каде се собрани ''мрежни места'' со различни намени. Слично како и десктоп директориумите, каде се складираат и собираат фајлови врз основа на некои критериуми, веб адресарите функционираат на истиот принцип но разликата е во тоа што тие се огромна колекција од ''врски'' на ''страници'' подредени во различни категории. ''мрежните места'' во веб адресарите се листаат и прикажуваат по одреден редослед и тоа најчесто според категорија, производ-услуга, географска одредница, а корисниците пребаруваат низ нив затоа што многу полесно целат на бараната потреба за некој производ или услуга.
Факт е дека од големо значење е Вашата страна да биде прикажана во значајни и угледни веб адресари со што како прво градите повратна врска, како второ Вашата видливост за останатите пребарувачи е многу поголема а со тоа се зголемуваат и шансите Вашата страна да биде ''индексирана'' од нивна страна. Како најважен факт може да се оддели постоењето и уникатноста на ''мрежното место'' во рамките не секој адресар затоа што според одредени студии Вашиот потенцијален клиент за да ги пронајде Вашите производи-услуги пребарува за производот, услугата, геграфската одредница, што му е потребна, а притоа не ја наведува ''адресата'' на вашето ''мрежно место''.
2 Поврзано
*Директориум
Црква „Пресвето Срце Исусово“ - Скопје

Црквата „Пресвето Срце Исусово“ е католички храм кој се наоѓа во Скопје, Македонија. Оваа црква претставува катедрален храм и седиште на Скопската бискупија при Римокатоличката црква.
Црквата била изградена во 1977 година, а нејзин архитект е Благоја Мицковски.
Вестервалд-Оберајхсфелд

Вестервалд-Оберајхсфелд (|Westerwald-Obereichsfeld) — општинска заедница во округот Ајхсфелд, во Тирингија, Германија. Седиштето на општинската заедница е во Килштет.
Општинската заедница Вестервалд-Оберајхсфелд се состои од следниве општини:
# Битштет
# Ефелдер
# Гросбартлоф
# Килштет
# Вахштет